En ny rapport kortlægger en række krænkelsessager i det nordjyske sundhedssystem. Sagerne ligger godt 40 år tilbage, alligevel er de stærkt kritisable, slår Regionshospital Nordjylland nu fast i rapporten. Det drejer sig om krænkende adfærd i forbindelse med gynækologiske undersøgelser på sygehuset i Hjørring. I har 34 kvinder fortalt om krænkende episoder med en gynækolog - der i dag er død. Historien startede med ét tilfælde Flere af kvinderne har berettet om "seksuel krænkende adfærd", hvor den pågældende gynækolog skulle have udført seksuelle praktikker på dem. En del af kvinderne har også oplevet, at de ikke er blevet orienteret om, eller har givet samtykke til måden, den gynækologiske undersøgelse forløb på. Indberetningerne er kommet frem på baggrund af en undersøgelse, hospitalet har gennemført. Undersøgelsen blev sat i gang, da en tidligere patient i december stod frem og fortalte om, at hun i 1980'erne i forbindelse med en gynækologisk undersøgelse var udsat for et overgreb på hospitalet i Hjørring. I den nye rapport står det klart, at størstedelen af kvinderne har oplevet fysisk og/eller psykisk krænkende undersøgelsesforløb. Tager afstand Selvom disse episoder er sket i perioden fra slut 1960'erne til midt 1980'erne, så er det ifølge Regionshospitalet ikke foreneligt med god lægefaglig klinisk og etisk standart - hverken i dag eller dengang. I rapporten fremgår det derfor, at hospitalet tager skarpt afstand fra den praksis, den nu afdøde læge har udført. Samtidig beklager hospitalet de oplevelser og gener, som kvinderne har oplevet. Udover beklagelserne, så har gynækologens krænkende handlinger sat gang i Regionshospital Nordjylland. Afdelingsledelsen og personalet arbejder nu på at skabe en fælles retningslinje for, at lignende krænkende adfærd aldrig må forekomme igen.

Opsummering:
De gynækologiske undersøgelser er foregået under dybt kritisable forhold, fastslår Regionshospital Nordjylland.